CELEX: 62021CA0249
Language: ro
Date: 2022-04-07 00:00:00
Title: Cauza C-249/21: Hotărârea Curții (Camera a opta) din 7 aprilie 2022 (cerere de decizie preliminară formulată de Amtsgericht Bottrop – Germania) – Fuhrmann-2-GmbH/B. [Trimitere preliminară – Protecția consumatorilor – Directiva 2011/83/UE – Articolul 8 alineatul (2) – Contracte la distanță încheiate prin mijloace electronice – Obligații de informare care îi incumbă comerciantului – Activarea unui buton sau a unei funcții similare destinate să efectueze comanda ce implică o obligație de plată – Formulare neambiguă corespunzătoare mențiunii „comandă ce implică o obligație de plată” – Luarea în considerare numai a mențiunii care figurează pe butonul sau pe funcția similară în vederea aprecierii caracterului similar al unei astfel de formule]

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/16
            
         
      Hotărârea Curții (Camera a opta) din 7 aprilie 2022 (cerere de decizie preliminară formulată de Amtsgericht Bottrop – Germania) – Fuhrmann-2-GmbH/B.
      (Cauza C-249/21) (1)
      
      (Trimitere preliminară - Protecția consumatorilor - Directiva 2011/83/UE - Articolul 8 alineatul (2) - Contracte la distanță încheiate prin mijloace electronice - Obligații de informare care îi incumbă comerciantului - Activarea unui buton sau a unei funcții similare destinate să efectueze comanda ce implică o obligație de plată - Formulare neambiguă corespunzătoare mențiunii „comandă ce implică o obligație de plată” - Luarea în considerare numai a mențiunii care figurează pe butonul sau pe funcția similară în vederea aprecierii caracterului similar al unei astfel de formule)
      (2022/C 213/20)
      Limba de procedură: germana
      
         Instanța de trimitere
      
      Amtsgericht Bottrop
      
         Părțile din procedura principală
      
      
         Reclamantă: Fuhrmann-2-GmbH
      
         Pârât: B.
      
         Dispozitivul
      
      Articolul 8 alineatul (2) al doilea paragraf din Directiva 2011/83/UE a Parlamentului european și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului trebuie interpretat în sensul că, pentru a stabili, în cadrul unui proces de efectuare a comenzii referitor la încheierea unui contract la distanță prin mijloace electronice, dacă o formulă înscrisă pe butonul de comandă sau pe o funcție similară, cum ar fi formula „finalizare rezervare”, este „corespunzătoare” mențiunii „comandă ce implică o obligație de plată”, în sensul acestei dispoziții, trebuie să se aibă în vedere doar mențiunea care figurează pe acest buton sau pe această funcție similară.
      
         (1)  JO C 297, 26.7.2021.